[pic] | EURÓPAI BIZOTTSÁG |

Brüsszel, 2011.4.26.

COM(2011) 230 végleges

2011/0095 (NLE)

Javaslat

A TANÁCS ÉS A BIZOTTSÁG HATÁROZATA

az EU–Montenegró Stabilizációs és Társulási Tanács saját eljárási szabályzatának módosításáról szóló határozatával kapcsolatos uniós álláspontról

INDOKOLÁS

1. Az Európai Közösségek és tagállamaik, illetve Montenegró között létrejött, 2010. május 1-jén hatályba lépett stabilizációs és társulási megállapodás 124. cikkében úgy rendelkezik, hogy a stabilizációs és társulási tanács határozhat más különleges bizottság vagy testület létrehozásáról, amely segítheti feladatai elvégzésében, és eljárási szabályzatában meghatározza az ilyen bizottságok vagy testületek összetételét és feladatait, valamint azok működési módját.

2. Az Európai Gazdasági és Szociális Bizottság és a Régiók Bizottsága, valamint a montenegrói hatóságok kifejezték arra irányuló szándékukat, hogy két konzultatív vegyes bizottságot hozzanak létre a szociális partnereik és a civil társadalom egyéb képviselői közötti, illetve a regionális és helyi hatóságaik közötti párbeszéd és együttműködés megszervezése céljából. Ennek érdekében a stabilizációs és társulási tanácsnak módosítania kell eljárási szabályzatát.

3. A Bizottság ezért javasolja, hogy a stabilizációs és társulási tanács hozzon létre két konzultatív vegyes bizottságot:

4. Az egyik konzultatív vegyes bizottság, amely az e tekintetben mindkét fél által kifejezett határozott óhaj támogatására jön létre, a szociális partnereket és a civil társadalom egyéb szervezeteit képviseli majd, amelyeket az Európai Unió részéről az Európai Gazdasági és Szociális Bizottság képvisel, Montenegró részéről pedig a montenegrói szociális partnerek és a civil társadalom egyéb szervezetei képviselnek.

5. A másik konzultatív vegyes bizottság, amely az e tekintetben mindkét fél által kifejezett határozott óhaj támogatására jön létre, a felek helyi és regionális hatóságait képviseli majd, amelyeket az Európai Unió részéről a Régiók Bizottsága képvisel, Montenegró részéről pedig a montenegrói helyi és regionális hatóságok választott képviselői képviselnek.

6. A javasolt konzultatív vegyes bizottságok az Európai Unió és Montenegró szociális partnerei és más civil társadalmi szervezetei közötti, illetve regionális és helyi hatóságai közötti párbeszédhez és együttműködéshez kívánnak fórumot biztosítani, ami nagyban elősegítheti kapcsolataik fejlesztését és az európai integráció elmélyítését. Ez a párbeszéd és együttműködés előkészíti az Európai Gazdasági és Szociális Bizottsággal és a Régiók Bizottságával majdan folytatandó munkát és Montenegró európai uniós tagságát, elősegíti a kölcsönös érdeklődésre számot tartó aktuális kérdésekről szóló információcserét, különösen az EU gazdaságpolitikájának, szociális és regionális politikájának és a csatlakozási folyamatnak a legfrissebb fejleményeivel kapcsolatban, ösztönzi az információcserét a szubszidiaritás elvének gyakorlati alkalmazása terén az élet minden területén, regionális és helyi szinten egyaránt. Tevékenységük során a bizottságok megvitatnak bármely más, a stabilizációs és társulási megállapodás végrehajtása során és az előcsatlakozási stratégia keretében felmerülő, a felek bármelyike által javasolt vonatkozó kérdést. A vonatkozó területeket érintő döntéseit megelőzően a stabilizációs és társulási tanács konzultációt folytathat a javasolt konzultatív vegyes bizottságokkal. A bizottságokkal való konzultáció szükségességét azonban a stabilizációs és társulási tanács ítéli meg.

7. A javasolt konzultatív vegyes bizottságok létrehozása pénzügyileg nem érinti az Unió költségvetését, mivel saját költségeikért a montenegrói résztvevők felelnek, az Európai Unió oldalán felmerülő költségeket pedig az Európai Gazdasági és Szociális Bizottság és a Régiók Bizottsága költségvetése fedezi.

8. A stabilizációs és társulási tanácsban az Európai Unió által az említett stabilizációs és társulási megállapodás megkötéséről szóló 2010. március 29-i tanácsi és bizottsági határozat 3. cikke (1) bekezdésének megfelelően képviselendő álláspontról szóló tanácsi és bizottsági határozatra irányuló javaslat szövegét csatoltuk e dokumentumhoz.

2011/0095 (NLE)

Javaslat

A TANÁCS ÉS A BIZOTTSÁG HATÁROZATA

az EU–Montenegró Stabilizációs és Társulási Tanács saját eljárási szabályzatának módosításáról szóló határozatával kapcsolatos uniós álláspontról

AZ EURÓPAI UNIÓ TANÁCSA,

AZ EURÓPAI BIZOTTSÁG,

tekintettel az Európai Unió működéséről szóló szerződésre és különösen annak 218. cikke (9) bekezdésére,

tekintettel az Európai Atomenergia-közösséget (Euratom) létrehozó szerződésre és különösen annak 101. cikkére,

tekintettel az egyrészről az Európai Közösségek és tagállamaik, másrészről a Montenegrói Köztársaság (a továbbiakban: Montenegró) között létrejött stabilizációs és társulási megállapodás megkötéséről szóló, 2010. március 29-i tanácsi és bizottsági határozatra és különösen annak 3. cikke (1) bekezdésére,

tekintettel az Európai Bizottság javaslatára,

mivel:

9. A stabilizációs és társulási megállapodás 119. cikke létrehozza a stabilizációs és társulási tanácsot.

10. A fenti megállapodás 120. cikke úgy rendelkezik, hogy a stabilizációs és társulási tanács elfogadja saját eljárási szabályzatát.

11. Az említett megállapodás 124. cikke úgy rendelkezik, hogy a stabilizációs és társulási tanács határozhat más különleges bizottság vagy testület létrehozásáról, amely segítheti feladatai elvégzésében. Az említett megállapodás ugyanezen rendelkezése előírja továbbá, hogy a stabilizációs és társulási tanács eljárási szabályzatában meghatározza az ilyen bizottságok vagy testületek összetételét és feladatait, valamint azok működési módját,

A KÖVETKEZŐKÉPPEN HATÁROZOTT:

Egyetlen cikk

Az egyrészről az Európai Közösségek és tagállamaik, másrészről a Montenegrói Köztársaság között létrejött stabilizációs és társulási megállapodás 119. cikke által létrehozott stabilizációs és társulási tanácsban az Európai Gazdasági és Szociális Bizottsággal Alkotott Konzultatív Vegyes Bizottság és a Régiók Bizottságával Alkotott Konzultatív Vegyes Bizottság létrehozása, valamint az említett Stabilizációs és Társulási Tanács eljárási szabályzatának az említett megállapodás 124. cikke szerinti módosítása tekintetében az Európai Unió által képviselendő álláspont a stabilizációs és társulási tanács e határozat mellékletét képező határozattervezetén alapul. A Tanács további határozata nélkül el lehet fogadni az erre a határozatra vonatkozó kisebb módosításokat.

Kelt Brüsszelben, […]-án/-én.

a Bizottság részéről | a Tanács részéről |

az elnök | az elnök |

MELLÉKLET

Az EU–Montenegró Stabilizációs és Társulási Tanács 2011. június 20-i 1/2011. sz. határozata a stabilizációs és társulási tanács eljárási szabályzatának elfogadásáról szóló 1/2010. sz. határozatnak az Európai Gazdasági és Szociális Bizottsággal Alkotott Konzultatív Vegyes Bizottság és a Régiók Bizottságával Alkotott Konzultatív Vegyes Bizottság létrehozása tekintetében történő módosításáról

A STABILIZÁCIÓS ÉS TÁRSULÁSI TANÁCS,

tekintettel az egyrészről az Európai Közösségek és tagállamaik, másrészről a Montenegrói Köztársaság (a továbbiakban: Montenegró) között létrejött stabilizációs és társulási megállapodásra és különösen annak 124. cikkére,

mivel:

12. Az Európai Unióban és Montenegróban működő szociális partnerek, egyéb civil társadalmi szervezetek, valamint regionális és helyi hatóságok közötti párbeszéd és együttműködés nagyban elősegítheti ezek kapcsolatainak fejlesztését és az európai integráció elmélyítését.

13. Helyénvalónak tűnik, hogy ez az együttműködés két konzultatív vegyes bizottság létrehozása révén kerüljön megszervezésre. Az egyik konzultatív vegyes bizottság egyrészről az Európai Gazdasági és Szociális Bizottság, másrészről a montenegrói szociális partnerek és egyéb civil társadalmi szervezetek között jön létre. A másik konzultatív vegyes bizottság egyrészről a Régiók Bizottsága, másrészről a montenegrói helyi és regionális hatóságok választott képviselői között jön létre.

14. Következésképpen a stabilizációs és társulási tanácsnak az 1/2010. sz. határozattal elfogadott eljárási szabályzatát ennek megfelelően módosítani kell,

A KÖVETKEZŐKÉPPEN HATÁROZOTT:

1. cikk

Az 1/2010. sz. határozat a következő cikkekkel egészül ki:

„14. cikk

Az Európai Gazdasági és Szociális Bizottsággal Alkotott Konzultatív Vegyes Bizottság

15. Létrejön az Európai Gazdasági és Szociális Bizottsággal Alkotott Konzultatív Vegyes Bizottság, melynek feladata a stabilizációs és társulási tanács munkájának támogatása az Európai Unióban és Montenegróban működő szociális partnerek és egyéb civil társadalmi szervezetek közötti párbeszéd és együttműködés elősegítése céljából. E párbeszéd és együttműködés kiterjed az Európai Unió és Montenegró közötti kapcsolatoknak a stabilizációs és társulási megállapodás végrehajtásával összefüggésben felmerülő minden releváns kérdésére. E párbeszéd és együttműködés különösen a következőkre irányul:

16. a montenegrói munkáltatók, munkavállalók és egyéb civil társadalmi szervezetek felkészítése a jövőbeni európai uniós tagság keretében folytatandó tevékenységre;

17. a montenegrói munkáltatók, munkavállalók és egyéb civil társadalmi szervezetek felkészítése az Európai Gazdasági és Szociális Bizottság munkájában való, Montenegró csatlakozását követő részvételre;

18. információcsere a kölcsönös érdeklődésre számot tartó kérdésekről, különösen a csatlakozási folyamat legfrissebb fejleményeivel kapcsolatban, valamint a montenegrói munkáltatók, munkavállalók és egyéb civil társadalmi szervezetek felkészítése erre a folyamatra;

19. egyfelől a montenegrói munkáltatók, munkavállalók és egyéb civil társadalmi szervezetek, másfelől a tagállamokban működő munkáltatók, munkavállalók és egyéb civil társadalmi szervezetek közötti tapasztalatcsere és strukturált párbeszéd ösztönzése egyebek mellett azokon a specifikus területeken folytatott hálózatépítés révén, amely területeken a közvetlen kapcsolatok és együttműködés jelenthetik egyes problémák megoldásának leghatékonyabb módját;

20. bármely más, a stabilizációs és társulási megállapodás végrehajtása során és az előcsatlakozási stratégia keretében felmerülő, a felek bármelyike által javasolt vonatkozó kérdés megvitatása.

21. Az Európai Gazdasági és Szociális Bizottsággal Alkotott Konzultatív Vegyes Bizottság az Európai Gazdasági és Szociális Bizottság hat képviselőjéből és a montenegrói szociális partnerek és egyéb civil társadalmi szervezetek hat képviselőjéből áll. A konzultatív vegyes bizottságba megfigyelők is meghívhatók.

22. Az Európai Gazdasági és Szociális Bizottsággal Alkotott Konzultatív Vegyes Bizottság a Stabilizációs és Társulási Tanács által kezdeményezett konzultáció alapján vagy – a gazdasági és társadalmi körök közötti párbeszéd előmozdítása tekintetében – saját kezdeményezésére látja el feladatait.

23. Az Európai Gazdasági és Szociális Bizottsággal Alkotott Konzultatív Vegyes Bizottság összetételének mind az Európai Unió, mind Montenegró vonatkozásában a lehető legpontosabban tükröznie kell a különböző szociális partnereket és egyéb civil társadalmi szervezeteket. A montenegrói tagokat Montenegró kormánya jelöli hivatalosan, a szociális partnerek és egyéb civil társadalmi szervezetek javaslatai alapján. E javaslatok a szociális partnerek és egyéb civil társadalmi szervezetek közötti inkluzív és átlátható kiválasztási eljárás alapján kerülnek kialakításra.

24. Az Európai Gazdasági és Szociális Bizottsággal Alkotott Konzultatív Vegyes Bizottság társelnöki tisztét az Európai Gazdasági és Szociális Bizottság egy tagja és a montenegrói szociális partnerek és egyéb civil társadalmi szervezetek egy képviselője tölti be.

25. Az Európai Gazdasági és Szociális Bizottsággal Alkotott Konzultatív Vegyes Bizottság elfogadja eljárási szabályzatát.

26. Egyrészről az Európai Gazdasági és Szociális Bizottság, másrészről Montenegró kormánya egyaránt fedezik küldötteiknek a konzultatív vegyes bizottság és annak munkacsoportjai ülésein való részvétele kapcsán felmerülő költségeiket tekintettel a személyzeti, úti- és tartózkodási költségekre.

27. Az ülések megszervezésével kapcsolatos egyéb tárgyi kiadásokat az ülést rendező fél viseli.

15. cikk

A Régiók Bizottságával Alkotott Konzultatív Vegyes Bizottság

28. Létrejön a Régiók Bizottságával Alkotott Konzultatív Vegyes Bizottság, melynek feladata a stabilizációs és társulási tanács munkájának támogatása az Európai Unióban és Montenegróban működő helyi és regionális hatóságok közötti párbeszéd és együttműködés elősegítése céljából. E párbeszéd és együttműködés különösen a következőkre irányul:

29. a montenegrói helyi és regionális hatóságok felkészítése a jövőbeni európai uniós tagság keretében folytatandó tevékenységre;

30. a montenegrói helyi és regionális hatóságok felkészítése a Régiók Bizottságának munkájában való, Montenegró csatlakozását követő részvételre;

31. információcsere a kölcsönös érdeklődésre számot tartó aktuális kérdésekről, különösen az európai regionális politika és a csatlakozási folyamat legfrissebb fejleményeivel kapcsolatban, valamint a montenegrói helyi és regionális hatóságok felkészítése e politikákra;

32. egyfelől a montenegrói helyi és regionális hatóságok, másfelől a tagállamokban működő helyi és regionális hatóságok közötti tapasztalatcsere és többoldalú strukturált párbeszéd ösztönzése egyebek mellett azokon a specifikus területeken folytatott hálózatépítés révén, amely területeken a montenegrói helyi és regionális hatóságok és a tagállami helyi és regionális hatóságok közötti közvetlen kapcsolatok és együttműködés jelenthetik egyes kölcsönös érdeklődésre számot tartó problémák megoldásának leghatékonyabb módját;

33. a montenegrói helyi és regionális hatóságok és a tagállami helyi és regionális hatóságok közötti, a régióközi együttműködéssel kapcsolatos rendszeres információcsere biztosítása;

34. a tapasztalat- és ismeretcsere ösztönzése a regionális politika és strukturális fellépések terén egyfelől a montenegrói helyi és regionális hatóságok, másfelől a tagállami helyi és regionális hatóságok között, különösen a regionális és helyi fejlesztési tervek, illetve stratégiák elkészítésére és az előcsatlakozási és strukturális alapok leghatékonyabb használatára vonatkozó know-how és technikák átadása által;

35. a montenegrói helyi és regionális hatóságok támogatása információcsere segítségével, különösen a szubszidiaritás elvének az élet minden területén – regionális és helyi szinten egyaránt – történő gyakorlati alkalmazása tekintetében;

36. bármely más, a stabilizációs és társulási megállapodás végrehajtása során és az előcsatlakozási tárgyalások keretében felmerülő, a felek bármelyike által javasolt vonatkozó kérdés megvitatása.

37. A Régiók Bizottságával Alkotott Konzultatív Vegyes Bizottság a Régiók Bizottságának [hét] képviselőjéből és a montenegrói helyi és regionális hatóságok [hét] választott képviselőjéből áll. Ezzel egyenlő számban póttagok kerülnek kinevezésre.

38. A Régiók Bizottságával Alkotott Konzultatív Vegyes Bizottság a stabilizációs és társulási tanács által kezdeményezett konzultáció alapján vagy – a regionális és helyi hatóságok közötti párbeszéd támogatása tekintetében – saját kezdeményezésére látja el tevékenységeit.

39. A Régiók Bizottságával Alkotott Konzultatív Vegyes Bizottság ajánlásokat nyújthat be a stabilizációs és társulási tanácsnak.

40. A Régiók Bizottságával Alkotott Konzultatív Vegyes Bizottság összetételének mind az Európai Unió, mind Montenegró vonatkozásában pontosan tükröznie kell a helyi és regionális hatóságok különböző szintjeit. A montenegrói tagokat Montenegró kormánya jelöli hivatalosan, a montenegrói helyi és regionális hatóságokat képviselő szervezetek javaslatai alapján. E javaslatok a helyi és regionális képviseleti mandátummal felruházott képviselők közötti inkluzív és átlátható kiválasztási eljárás alapján kerülnek kialakításra.

41. A Régiók Bizottságával Alkotott Konzultatív Vegyes Bizottság elfogadja eljárási szabályzatát.

42. A Régiók Bizottságával Alkotott Konzultatív Vegyes Bizottság társelnöki tisztét a Régiók Bizottságának egy tagja és a montenegrói helyi és regionális hatóságok egy képviselője tölti be.

43. Egyrészről a Régiók Bizottsága, másrészről Montenegró kormánya egyaránt fedezik küldötteiknek a konzultatív vegyes bizottság ülésein való részvétele kapcsán felmerülő költségeiket, különös tekintettel az úti- és tartózkodási költségekre.

44. Az ülések megszervezésével kapcsolatos egyéb tárgyi kiadásokat az ülést rendező fél viseli.”

2. cikk

Ez a határozat az elfogadásának napját követő második hónap első napján lép hatályba.

Kelt Luxembourgban, 2011. június […]-án/én

a stabilizációs és társulási tanács részéről

az elnök